Sign in / Join .st0{fill:#34437F;} .st1{fill:#878787;} Sunday, October 10, 2021 ikteb hawn… Fittex Under 21 – Malta ssofri t-tieni telfa Minn talk.mt October 9, 2021 talk.mt Malta ................1 Danimarka........5 Minn Cristian Muscat – ritratt: Dominic Borg Malta sofriet it-tieni telfa minn daqstant logħbiet fil-mini-tournament kwadrangulari li qed jintlagħab f'Tony Bezzina Stadium, validu mill-Kampjonat Ewropew ta' Taħt is-17-il sena meta sfat megħluba mid-Danimarka bl-iskor kbir ta' 5-1 b'żewġ goals jaslu minn auto-goals. Proprju fl-ewwel azzjoni denja, fl-10 minuta, id-Daniżi fetħu l-iskor permezz ta' xutt mill-viċin tal-captain MALTHE JOHNSEN BONDERGAARD li ma ta l-ebda ċans lill-goalkeeper Malti, Dominic Vella, isalva bil-ballun jintemm fis-saqaf tax-xibka. Fit-23 minuta, huma rduppjaw meta Elias Hansborg-Soer­sneh xeħet cross fil-baxx b'Kian Vella jikkommetti auto-goal fit-tentattiv li jikklerja l-ballun minn kull periklu. Il-Maltin wieġbu minuta biss wara meta Ensell Attard fajjar xutt mid-distanza iżda sab lill-goalkeeper, Aske Andresen, attent meta salva mingħajr wisq diffikultá. Madankollu, fit-30 minuta, il-Maltin naqqsu d-distakk hekk kif ZAK BARBARA kważi minn nofs ground qabad lil Andresen barra minn postu li rriżulta f'goal tal-istampi. Fit-43 minuta, Isaiah Chukunyere, kellu xutt fil-baxx minn pożizzjoni angolata jintemm ftit barra. Fil-ftuħ tat-tieni taqsima, id-Daniżi ħarġu ferm aggresivi u wara biss żewġ minuti Magnus Bjorholm ħareġ l-aħjar tal-goalkeeper Malti permezz ta' xutt minn pożizzjoni angolata. Iżda żewġ minuti wara, huma komplew ikabbru l-iskor meta s-sostitut Noah Sahsah indirizza cross għan-nofs bil-captain ta' Malta, Sven Xerri, fit-tenatttiv li jinterċetta l-ballun b'mod sfortunat tefgħu fix-xibka tiegħu stess. Fit-83 minuta, id-Daniżi rebħu penalty meta Myron Micallef deher imiss il-ballun b'idu fil-kaxxa. Mill-11-il metru nkariga ruħu s-sostitut BATUHAN SERTDEMIR li ma żbaljax. Fil-ħin miżjud, id-Dani­marka ssiġillaw ir-rebħa permezz tal-ħames goal meta minn azzjoni ta' freekick mogħti minn Magnus Bjornholm, il-ballun ħabat mal-barriera biex mir-rebound, JULIS ESKELUND BECK, minn taħt il-lasta tefa' ġewwa. REFEREES: Edgaras Bucinskas (Litwanja), Anatolie Basiul (Moldova) RABA' UFF: Ion Orlic (Moldova) SKORERS: M. Bondergaard 10, K. Vella 23 o.g., S. Xerri 49 o.g. , B. Zidan Setdemir 83 pen, J. Eskelund Beck 92 (D), Z. Barbara 30 (M) AMMONIT: I. Farrugia (M) Artiklu preċedenti Fil-Finlandja – Mara li ma kinitx taf li kienet tqila twelled tmien minuti wara li bdiet tħoss uġigħ f'żaqqha Artiklu li jmiss Stħarriġ juri fiduċja kbira f'Robert Abela – Grech bit-tieni l-agħar riżultat mindu sar Kap tal-PN